niyong magabi na naman nanaog na capagcuan, ang princesang matimtiman pinaroonan si don juan. tinanong na capagdaca na cun anong utos baga anang principe at badya ganito ay maquinig ca. ang castillong nalalagay sampo nang bateria naman bucas huag nang maguisnan nang haring iyong magulang. ang uinica nang princesa guilio co', aquing sinta, icao ngayo', matulog na aco', siyang bahala na. nang mahating gabing tapat ualang malay silang lahat ay naguing bundoc na agad yaong castillong mataas. at nasauli na sa lagay ang quinuhang cabunducan, at ang biteria naman sa hari', hindi naguisnan. tinauag namang muli pa itong principeng masigla, naparion capagdaca sa hari', humarap siya. capagdating ni don juan hari', nangusap pagcuan, di co yata mabayaran ang lahat mong capagalan. saca ngayon ang isa pa muling uutusan quita, anang principe at badya ay iyo pong sabihin na. sa canitang pagpapasial sa castillong cariquitan, ang singsing cong minamahal nahulog sa caragatan.